pythainlp/thai-wiki-dataset-v4 huggingface dataset:
กิติพันธ์ ปุณกะบุตร

กิติพันธ์ ปุณกะบุตร หรือ หมู แมคอินทอช (26 มิถุนายน พ.ศ. 2502) เป็นนักดนตรี นักแสดงชาวไทย อดีตมือกีตาร์แมคอินทอช เคยแสดงภาพยนตร์ไทย และเป็นมือกีตาร์ ประพันธ์เพลงและเรียบเรียงเสียงประสานให้กับวงตาวัน แสนแสบฟิลฮาร์โมนิคออร์เครสตร้า
กิติพันธ์ ปุณกะบุตร เริ่มเล่นดนตรีตั้งแต่สมัยเรียนมัธยม โดยร่วมกับเพื่อนตั้งวงสตริง ชื่อแมคอินทอช ในปี พ.ศ. 2517 โดยเป็นมือกีต้าร์ มีชื่อเสียงโด่งดังจนได้แสดงภาพยนตร์วัยรุ่นหลายเรื่องที่กำกับโดยศุภักษร เช่น "วันวานยังหวานอยู่" (2526) กับ"วันนี้ยังมีเธอ" ซึ่งถูกฉายในปี พ.ศ. 2526 โดยแสดงร่วมกับ อรพรรณ พานทอง วงศกร รัศมิทัต และอรรถพล ประเสริฐยิ่ง และในปี พ.ศ. 2527 ร่วมแสดงภาพยนตร์เรื่อง สยามสแควร์
ในปี พ.ศ. 2527 กิติพันธ์ ปุณกะบุตร ร่วมกับเพื่อนนักดนตรี เช่น พงษ์พรหม สนิทวงศ์ ณ อยุธยา มรุธา รัตนสัมพันธ์ วงศกร รัศมิทัต ชัยวัฒน์ จุฬาพันธุ์ ตั้งวงตาวัน ร่วมงานกันเป็นเวลา 12 ปี จึงแยกวงในปี พ.ศ. 2539
ในปี พ.ศ. ... เริ่มต้นสร้างวงดนตรี แสนแสบฟิลฮาร์โมนิคออร์เครสตร้า ทำเพลงประกอบละครโทรทัศน์เรื่อง สี่แผ่นดิน
สรุปเหรียญเอเชียนบีชเกมส์ 2016

สรุปเหรียญเอเชียนบีชเกมส์ 2016 เป็นรายการของสภาโอลิมปิกแห่งเอเชียจัดอันดับตามจำนวนเหรียญที่ได้รับระหว่างเอเชียนบีชเกมส์ 2016 ในดานัง ประเทศเวียดนาม ตั้งแต่วันที่ 24 กันยายน – 3 ตุลาคม ค.ศ. 2016
      ประเทศเวียดนาม (เจ้าภาพ)
      ไทย
ตารางสรุปเหรียญรางวัล.
<onlyinclude></onlyinclude>
อักษรเบรลล์ภาษาอาหรับ

อักษรเบรลล์ภาษาอาหรับ ("birayl alʿarabīyah") เป็นตัวอักษรเบรลล์ของภาษาอาหรับที่วืบมาจากชุดตัวอักษรเบรลล์ที่นำเข้าอิยิปต์โดยมิชชันนารีชาวอังกฤษก่อน ค.ศ. 1878 ดังนั้นการเรียงอักษรจึงเป็นไปตามอักษรเบรลล์ภาษาอังกฤษและถอดเป็นอักษรโรมันเหมือนกับระบบอักษรเบรลล์อื่น ๆ เช่น กรีกและรัสเซีย อย่างไรก็ตาม อักษรเบรลล์เคยมีมาตรฐานหลายแบบ บางส่วน (เช่น อักษรเบรลล์แอลจีเรีย) ไม่มีความเกี่ยวข้องกับอักษรเบรลล์ภาษาคอปติก อักษรเบรลล์ภาษาอาหรับแบบรวมเป็นหนึ่งนำมาใช้งานในคริสต์ทศวรรษ 1950 โดยเป็นส่วนหนึ่งของการก้าวไปสู่อักษรเบรลล์นานาชาติ และเป็นแบบมาตรฐานทั่วโลกอาหรับ ชุดตัวอักษรฐานอาหรับมีอักษรเบรลล์ที่คล้ายกับอักษรเบรลล์ภาษาอาหรับ แต่มีความแตกต่างในอักษรและเครื่องหมายเสริมสัทอักษรบางส่วน เช่น อักษรเบรลล์ภาษาอูรดูและเปอร์เซีย
อักษรเบรลล์ภาษาอาหรับเขียนจากซ้ายไปขวาตามแบบสากล ซึ่งต่างจากอักษรอาหรับ ตัวเลขก็เขียนจากซ้ายไปขวาเหมือนกับภาษาอาหรับแบบพิมพ์
รูปแบบแป้นพิมพ์ภาษาซองคา

รูปแบบแป้นพิมพ์ภาษาซองคา เป็นแป้นพิมพ์มาตราฐานของภาษาซองคา เริ่มใช้ตั้งแต่ปี ค.ศ. 2000 โดยรัฐบาลภูฏานเป็นผู้ออกแบบ และได้ปรับปรุงแป้นพิมพ์ในปี ค.ศ. 2009 เพื่อรองรับอักขระ Unicode & ISO 10646
รูปแบบแป้นพิมพ์.
ซองคา (ประเทศภูฏาน) - dz-BT
มาร์กา เลอกัล

มาร์กา เลอกัล (18 กุมภาพันธ์ ค.ศ. 1908 – 30 ตุลาคม ค.ศ. 2001) เป็นนักแสดงหญิงชาวเยอรมัน แสดงภาพยนตร์มากกว่า 100 เรื่อง ตั้งแต่ปี ค.ศ. 1952 ถึง ค.ศ. 2001
RAGNAROK ภูตเทพวิบัติ

RAGNAROK ภูตเทพวิบัติ  เป็นมันฮวาที่สร้างสรรค์โดยอี มย็อง-จิน และเผยแพร่โดยแทว็อน ซีไอในประเทศเกาหลีใต้ ซึ่งมีการจำหน่าย 10 เล่มในปัจจุบัน ที่ได้รับการตีพิมพ์ฉบับภาษาอังกฤษในทวีปอเมริกาเหนือโดยโตเกียวป็อป ตั้งแต่วันที่ 21 พฤษภาคม ค.ศ. 2002 ถึงวันที่ 6 เมษายน ค.ศ. 2004
ซีรีส์นี้ส่วนใหญ่อิงมาจากเทพปกรณัมนอร์ส แต่ก็ได้รับอิทธิพลจากวัฒนธรรมอื่น ๆ อีกมาก ผลงานนี้จัดอยู่ในประเภทแฟนตาซี, โลดโผน และผจญภัย
มันฮวาเรื่องนี้ได้กลายเป็นพื้นฐานของ "แร็กนาร็อกออนไลน์" ซึ่งเป็นเกมออนไลน์แบบเล่นตามบทบาทจากประเทศเกาหลี ที่ได้รับความนิยมกันอย่างแพร่หลาย ซึ่งได้รับการพัฒนาโดยกราวิตี คอร์ปอเรชัน และเป็นพื้นฐานในการดัดแปลงสู่ฉบับอนิเมะ นั่นคือ "แร็กนาร็อก ดิแอนิเมชัน" ปัจจุบัน อี มย็อง-จิน ได้เว้นช่วงการเขียนไปอย่างไม่มีกำหนดเนื่องจากหันไปช่วยพัฒนา "แร็กนาร็อกออนไลน์"
กีฬาโปโลน้ำชายหาดในเอเชียนบีชเกมส์ 2016

<table class="infobox" cellpadding="3" style="width:27em; text-align:left; font-size:90%; line-height:1.5em; border-collapse:collapse;">
<tr><td colspan="2" style="text-align:center; font-size:125%; font-weight:bold; border-bottom:1px solid #aaa;">กีฬาโปโลน้ำชายหาด<br>ในเอเชียนบีชเกมส์ 2016</td></tr>
<tr><td colspan="2" style="text-align:center; border-bottom:1px solid #aaa;"> </td></tr><tr><th>สนาม</th><td>สวนสาธารณะเบี๋ยนดง</td></tr><tr><th>วันที่</th><td>27 กันยายน - 1 ตุลาคม 2559</td></tr><tr><td align="left" style="border-top:1px solid #aaa; padding:0.2em;">← 2014</td><td align="right" style="border-top:1px solid #aaa; padding:0.2em;"> </td></tr></table>
การแข่งขันโปโลน้ำ (หรือ โปโลน้ำชายหาด) ในเอเชียนบีชเกมส์ 2016 จัดขึ้นที่เมืองดานัง, ประเทศเวียดนาม ระหหว่างวันที่ 27 กันยายน - 1 ตุลาคม 2559 ณ. สวนสาธารณะเบี๋ยนดง, เมืองดานัง, ประเทศเวียดนาม.
กีฬาโปโลน้ำชายหาด ทีมชาย.
ประเทศที่เข้าร่วม.
<templatestyles src="Div col/styles.css"/>
กรรมการ.
<templatestyles src="Div col/styles.css"/>
มาร์ก มาร์เกซ

มาร์ก มาร์เกซ อาเลนตา  นักแข่งรถชาวสเปน เจ้าของตำแหน่งแชมป์โลกโมโตจีพี 6 สมัย, อดีตแชมป์โลกโมโตทู และอดีตแชมป์โลก 125 ซีซี และเป็นพี่ชายของอาเลกซ์ มาร์เกซ อดีตแชมป์โลกโมโตทรี
กีฬาว่ายน้ำมาราธอนในเอเชียนบีชเกมส์ 2016

<table class="infobox" cellpadding="3" style="width:27em; text-align:left; font-size:90%; line-height:1.5em; border-collapse:collapse;">
<tr><td colspan="2" style="text-align:center; font-size:125%; font-weight:bold; border-bottom:1px solid #aaa;">กีฬาว่ายน้ำมาราธอน<br>ในเอเชียนบีชเกมส์ 2016</td></tr>
<tr><td colspan="2" style="text-align:center; border-bottom:1px solid #aaa;"> </td></tr><tr><th>สนาม</th><td>สวนสาธารณะเบี๋ยนดง</td></tr><tr><th>วันที่</th><td>23 - 25 กันยายน 2559</td></tr><tr><td align="left" style="border-top:1px solid #aaa; padding:0.2em;">← 2014</td><td align="right" style="border-top:1px solid #aaa; padding:0.2em;"> </td></tr></table>
การแข่งขันว่ายน้ำมาราธอน ในเอเชียนบีชเกมส์ 2016 จัดขึ้นที่เมืองดานัง, ประเทศเวียดนาม ระหหว่างวันที่ 23 - 25 กันยายน 2559 ณ. สวนสาธารณะเบี๋ยนดง, เมืองดานัง, ประเทศเวียดนาม
กีฬากรีฑาชายหาดในเอเชียนบีชเกมส์ 2016

<table class="infobox" cellpadding="3" style="width:27em; text-align:left; font-size:90%; line-height:1.5em; border-collapse:collapse;">
<tr><td colspan="2" style="text-align:center; font-size:125%; font-weight:bold; border-bottom:1px solid #aaa;">กีฬากรีฑาชายหาด<br>ในเอเชียนบีชเกมส์ 2016</td></tr>
<tr><td colspan="2" style="text-align:center; border-bottom:1px solid #aaa;"> </td></tr><tr><th>สนาม</th><td>ชายหาดเซินถวี</td></tr><tr><th>วันที่</th><td>26 - 29 กันยายน 2559</td></tr><tr><td align="left" style="border-top:1px solid #aaa; padding:0.2em;">← 2014</td><td align="right" style="border-top:1px solid #aaa; padding:0.2em;"> </td></tr></table>
การแข่งขันกรีฑาชายหาด ในเอเชียนบีชเกมส์ 2016 จัดขึ้นที่เมืองดานัง, ประเทศเวียดนาม ระหหว่างวันที่ 26 - 29 กันยายน 2559 ณ. ชายหาดเซินถวี, เมืองดานัง, ประเทศเวียดนาม
กีฬากรีฑาชายหาด ชาย.
60 เมตร ชาย.
<templatestyles src="Col-begin/styles.css"/>
กีฬากรีฑาชายหาด หญิง.
60 เมตร หญิง.
<templatestyles src="Col-begin/styles.css"/>
ภววิทยา

ภววิทยา  เป็นปรัชญาสาขาหนึ่งที่ศึกษาเรื่องสภาวะแห่งความเป็นอยู่ หรือสัต (being) ในความหมายกว้างกว่านี้ ภววิทยาศึกษาศึกษาแนวคิดที่เกี่ยวข้องโดยตรงกับการแปรสภาพ (becoming), การดำรงอยู่ (existence), ความเป็นจริง (reality) และ ประเภทของสัตว์ (categories of being) และความสัมพันธ์ระหว่างมัน โดยดั้งเดิมแล้ว ภววิทยาจัดเป็นส่วนหนึ่งของปรัชญาสาขาอภิปรัชญา (metaphysics) ภววิทยามุ่งสนใจกับคำถามถึงการมีอยู่ (exist) ของสิ่ง (entity) ต่าง ๆ และสิ่งนั้น ๆ ควรรวมกลุ่มหรือสัมพันธ์กันภายในชนชั้น (hierarchy) อย่างไร และจะถูกนำมาแบ่งประเภทตามความเหมือนหรือความต่างอย่างไร
ศัพทมูล.
ในภาษาอังกฤษ คำว่า "ontology" ('การศึกษาสัต') เกิดจากการรวมคำว่า "onto-" (กรีก: ; , สัมพันธการก:) กับคำว่า "-logia" 
การปรากฏใช้คำว่า "ontology" ครั้งแรกในภาษาอังกฤษ ตามที่บันทึกไว้ใน"Oxford English Dictionary" ปรากฏพบในปี 1664 ใน "Archelogia philosophica nova..." โดย Gideon Harvey 
ส่วนในภาษาไทย คำว่า "ภววิทยา" มาจากการรวมคำว่า "ภว" (สภาวะแห่งการดำรงอยู่ หรือ state of existence) ในภาษาบาลี กับคำว่า "วิทยา" (ความรู้) ในภาษาสันสกฤต
ภาพรวม.
นักปรัชญาบางส่วน โดยเฉพาะสายลัทธิเพลโต เชื่อว่าคำนาม (noun) ทุกคำ ล้วนมีเพื่อระบุถึงสัต (entity) หนึ่งเสมอ ในขณะที่นักปรัชญาบางส่วนโต้แย้งว่าคำนาม (noun) อาจไม่ได้เป็นการขานชื่อสัต (entity) เสมอไป แต่เป็นการอ้างถึงแบบชวเลข (shorthand) ถึงทั้งกลุ่มของกรรมภาษา (object) หรือเหตุการณ์ (event) ในมุมมองแบบนี้ "จิต" (mind) แทนที่จะสื่อถึงสัต กลับใช้สื่อถึงกลุ่มของเหตุการณ์ทางจิต (mental events) ซึ่งบุคคล (person) หนึ่งเคยได้พบหรือมีประสบการณ์, สื่อถึงกลุ่มของบุคคล ที่ซึ่งมีคุณลักษณะบางประการร่วมกันในมุมมองของสังคม (society) และกลุ่มของกิจกรรมทางปัญญาเฉพาะประเภทในมุมมองของเรขาคณิต (geometry) ระหว่างสองขั้วของสัจนิยมเพลโต (Platonic realism) และ นามนิยม ยังมีสัจนิยมสายกลาง (Moderate realism) อีก
ฟาริสี

ฟาริสี  เป็นขบวนการทางสังคมของชาวยิวและสำนักคิดในลิแวนต์ช่วงศาสนายูดาห์สมัยพระวิหารที่สอง หลังการทำลายพระวิหารที่สองใน ค.ศ. 70 วิถีของชาวฟาริสีได้กลายเป็นพื้นฐานของศาสนายูดาห์แบบรับบีในเวลาต่อมา
ความขัดแย้งระหว่างฟาริสีกับสะดูสีที่มาอย่างยาวนาน ทั้งในบริบททางสังคมและศาสนาของชาวยิวในวงกว้าง กลับรุนแรงมากขึ้นจากการพิชิตของโรมัน ในด้านวัฒนธรรม แบ่งเป็นกลุ่มที่สนับสนุนการแผลงเป็นกรีก (สะดูสี) และกลุ่มที่ต่อต้านสิ่งนี้ (ฟาริสี) ส่วนด้านกฎหมายศาสนา แบ่งเป็นกลุ่มที่ให้ความสำคัญต่อวิหารด้วยพิธีและการรับใช้ และอีกกลุ่มที่ให้ความสำคัญต่อกฎหมายของโมเสสอื่น ๆ ประเด็นความขัดแย้งทางศาสนาที่เฉพาะเจาะจงระหว่างทั้งอสงกลุ่มเกี่ยวข้องกับการตีความโทราห์ที่แตกต่างกันและการนำมาใช้งานในชีวิตประจำวันของชาวยิวในอย่างไร โดยพวกสะดูสียอมรับเฉพาะโทราห์และปฏิเสธNevi'im, Ketuvim และคำสอนอย่างโทราห์มุขปาฐะและการฟื้นคืนชีพหลังความตาย
โยเซพุส  ผู้ที่นักประวัติศาสตร์หลายคนเชื่อว่าเป็นฟาริสี คาดคะเนว่าก่อนที่พระวิหารที่สองจะถูกทำลาย มีฟาริสีอยู่ราว 6 พันคน และอ้างว่าได้รับการอุปถัมภ์อย่างดีจากสามัญชนจนถึงขั้นถ้าพวกเขาพูดอะไรก็ตามที่ขัดต่อกษัตริย์หรือนักบวชชั้นสูงก็เป็นที่เชื่อถือ ต่างจากชาวสะดูสีที่เป็นพวกชนชั้นสูง นอกจากนี้ชาวฟาริสียังอ้างว่าตนมีอำนาจหน้าที่แท้จริงในการวินิจฉัยตีความกฎหมายยิว
ชาวฟาริสีเชื่อเรื่องทูตสวรรค์ วันสิ้นโลก เมสสิยาห์เชื้อสายดาวิด และเชื่อว่าผู้ชอบธรรมจะมีชีวิตนิรันดร์ในสวรรค์ ส่วนคนบาปจะถูกลงโทษนิรันดร์ในนรก
นอกจากนี้ คัมภีร์พันธสัญญาใหม่ยังกล่าวถึงความขัดแย้งระหว่างชาวฟาริสีกับพระเยซูหลายแห่ง แต่ก็มีรายงานฟาริสีที่เป็นเชื่อตัวพระองค์ด้วย เช่น นิโคเดมัสที่กล่าวว่า พระเยซูเป็นครูผู้มาจากพระเจ้า โยเซฟชาวอาริมาเธียผู้เป็นลูกศิษย์ และ "ผู้เชื่อบางคนซึ่งอยู่ในกลุ่มพวกฟาริสี" ที่ไม่ทราบจำนวน เปาโลอัครทูต ศิษย์ของกามาลิเอล ผู้เตือนในสภาแซนเฮดรินว่า การหยุดยั้งผู้ติดตามพระเยซู จะทำให้พวกเขาเป็นผู้ต่อสู้กับพระเจ้า และเขาก็กลายเป็นอัครสาวกของพระเยซู
วอลเลย์บอลชายชิงแชมป์โลก 2018 รอบคัดเลือก โซนอเมริกาเหนือ

วอลเลย์บอลชายชิงแชมป์โลก 2018 รอบคัดเลือกโซนนอร์เซกา จะมีสมาชิกทั้ง 5 ประเทศ เข้าร่วมแข่งขันในรอบสุดท้ายในประเทศอิตาลี และประเทศบัลแกเรีย 5 อันดับแรกจากชิงแชมป์นอร์เซกา 2017 จะผ่านการคัดเลือกเข้าแข่งขันชิงแชมป์โลก 2018
<templatestyles src="Template:TOC limit/styles.css" />
การแบ่งกลุ่ม.
สมาชิก 41 ประเทศจะเข้าร่วมการคัดเลือก แต่ซาบาได้ถอนทีมออกจากการแข่งขัน ทีมอันดับ 1–6 จากอันดับสมาพันธ์วอลเลย์บอลนอร์เซกา ณ วันที่ 1 มกราคม ค.ศ. 2016 (สหรัฐอเมริกา, แคนาดา, คิวบา, เปอร์โตริโก, เม็กซิโก และ คอสตาริกา) ได้ผ่านการคัดเลือกโดยอัตโนมัติสำหรับชิงแชมป์นอร์เซกา 2017
คาโซวา.
โซนคาโซวามี 14 ทีม แต่โบแนเรอได้ถอนทีมออกภายหลัง ทีมอันดับ 3–14 ในโซนคาโซวาจะการแบ่งกลุ่มโดยใช้วิธีสลับฟันปลาจากอันดับสมาพันธ์วอลเลย์บอลนอร์เซกา ณ วันที่ 1 มกราคม ค.ศ. 2016 ทีมอันดับ 1–2 ในโซนคาโซวาไม่ต้องแข่งขันในรอบแรกและผ่านการคัดเลือกสำหรับรอบสอง (ในวงเล็บเป็นอันดับสมาพันธ์วอลเลย์บอลนอร์เซกา)
อีซีวีเอ.
โซนอีซีวีเอมี 14 ทีม แต่ซาบาได้ถอนทีมออกภายหลัง ทีมอันดับ 3–14 ในโซนเอกวาจะการแบ่งกลุ่มโดยใช้วิธีสลับฟันปลาจากอันดับสมาพันธ์วอลเลย์บอลนอร์เซกา ณ วันที่ 1 มกราคม ค.ศ. 2016 ทีมอันดับ 1–2 ในโซนเอกวาไม่ต้องแข่งขันในรอบแรกและผ่านการคัดเลือกสำหรับรอบสอง (ในวงเล็บเป็นอันดับสมาพันธ์วอลเลย์บอลนอร์เซกา)
อาเฟกาบอล.
โซนอาเฟกาบอลมี 7 ทีม รูปแบบการแข่งขันจะแข่งขันแบบพบกันหมด 7 ทีม เพียงรอบเดียว (ในวงเล็บเป็นอันดับสมาพันธ์วอลเลย์บอลนอร์เซกา)
โคมินฟอร์ม

สำนักข่าวและข้อมูลคอมมิวนิสต์ หรือ โคมินฟอร์ม  มีชื่อเรียกอย่างเป็นทางการคือ สำนักข่าวและข้อมูลพรรคแรงงานและพรรคคอมมิวนิสต์  เป็นองค์กรคอมมิวนิสต์สากลที่มาแทนที่องค์การคอมมิวนิสต์โลกที่สาม หรือโคมินเทิร์น ซึ่งถูกยุบลงใน ค.ศ. 1943
หน้าที่ของโคมินฟอร์มคือการส่งข้อมูลข่าวสารให้กับขบวนการคอมมิวนิสต์ในกลุ่มตะวันออกและทั่วโลกโดยมีหนังสือพิมพ์ For Lasting Peace, for People's Democracy! เป็นกระบอกเสียงให้
โคมินฟอร์มมีที่ทำการที่นครเบลเกรดในยูโกสลาเวีย ภายหลังจากที่ยูโกสลาเวียออกจากกลุ่มในเหตุการณ์ความแตกแยกระหว่าง ยูโกสลาเวีย-โซเวียต โคมินฟอร์มได้ย้ายที่ทำการไปยังนครบูคาเรสต์ในโรมาเนีย โคมินฟอร์มยังเป็นเครื่องมือโฆษณาชวนเชื่อโจมตียูโกสลาเวีย
โคมินฟอร์มถูกยุบลงในวันที่ 17 เมษายน ค.ศ. 1956 หลังจากที่ยูโกสลาเวียและสหภาพโซเวียตฟื้นสัมพันธไมตรีและการล้มล้างลัทธิสตาลิน
โชโกะ ไอดะ

โชโกะ ไอดะ (; โรมาจิ: "相田翔子"; : Aida Shōko; เกิดเมื่อวันที่ 23 กุมภาพันธ์ ค.ศ. 1970) เป็นนักร้องและนักแสดงหญิงชาวญี่ปุ่น เธอเป็นสมาชิกของกลุ่มดูโอเจป็อปวิงก์ ในช่วงปี 1988 ถึง 1996
ชิเอโกะ ไอโออิ

เรโกะ โคมัตสึ (; โรมาจิ: "Komatsu Reiko") หรือชื่อในวงการคือ ชิเอโกะ ไอโออิ (; โรมาจิ: "Aioi Chieko") (28 ธันวาคม ค.ศ. 1934 - 13 พฤศจิกายน ค.ศ. 2013) เป็นนักแสดงและนักพากย์ชาวญี่ปุ่น
ไอโออิเกิดเมื่อวันที่ 28 ธันวาคม ค.ศ. 1934 ที่กรุงโตเกียว
ในปี ค.ศ. 2008 ไอโอโกะได้ป่วยเป็นโรคเลือดออกใต้เยื่อหุ้มสมองชั้นกลาง พร้อมกันนี้เธอก็ได้หยุดงานการแสดงนับตั้งแต่บัดนั้นเป็นต้นมา จนกระทั่งเธอเสียชีวิตด้วยโรคหัวใจล้มเหลวในวันที่ 13 พฤศจิกายน ค.ศ. 2013 ด้วยอายุ 78 ปี ที่เมืองโตเกียว<ref>劇団東京芸術座の相生千恵子さん死去 (Japanese)
ชิเงะรุ อะมะชิ

ชิเกะรุ อะมะชิ (4 มีนาคม ค.ศ. 1931 - 27 กรกฎาคม ค.ศ. 1985) เป็นนักแสดงชายชาวญี่ปุ่น ซึ่งชิเกะรุแสดงภาพยนตร์มากถึง 120 เรื่อง ตั้งแต่ปี ค.ศ. 1953 ถึง ค.ศ. 1984
อาชีพ.
อามาจิ เข้าร่วมสตูดิโอ Shintoho ในฐานะหนึ่งในนักแสดง "นักแสดงหน้าใหม่" ในปี 1951 โดยได้สร้างชื่อเสียงในภาพยนตร์แอ็คชั่นและภาพยนตร์ jidaigeki เขาได้รับชื่อเสียงจากบทบาทที่มีลักษณะนิฮิลิสติกใน "Akatsuki no hijōsen" และแสดงนำในภาพยนตร์ของ Nobuo Nakagawa เรื่อง "Tokaido Yotsuya kaidan" (1959) ทางโทรทัศน์ เขาเล่นบทนักสืบ hardboiled ใน "Hijō no raisensu" และ Kogoro Akechi ในซีรีส์พิเศษทางโทรทัศน์ที่ยาวนาน. บนเวทีเขาเป็นที่รู้จักดีจากการเล่นบท ฮิชาคาคุ ใน "Jinsei gekijō"
แหล่งข้อมูลอื่น.
<templatestyles src="Reflist/styles.css" />
โซนันดะ ขบวนการอัจฉริยะ

โซนันดะ ขบวนการอัจฉริยะ  เป็นอนิเมะโทรทัศน์ของญี่ปุ่นที่ออกอากาศทางทีวีโตเกียวออกอากาศในวันที่ 5 ตุลาคม 2546 ถึงวันที่ 28 มีนาคม 2547
ส่วนในประเทศไทยดรีม เอกซ์เพรส (เดกซ์) เป็นผู้ถือลิขสิทธิ์
ในประเทศไทยในปี 2550 อนิเมะนี้ยังเคยออกอากาศในช่องโมเดิร์นไนน์ทีวีด้วย
เนื้อเรื่อง.
อนิเมะนี้จะเล่าเกี่ยวกับกลุ่มเด็กที่กำลังเล่นเกมออนไลน์และถูกดูดเข้าไปกลุ่มเด็กถูกแบ่งเป็นสองกลุ่มด้วยต้องไขปริศนาทางวิทยาศาสตร์และหาทางกลับบ้านให้ได้
แหล่งข้อมูลอื่น.
Anime Homepage
ทรีเซินแบร์ค

ทรีเซินแบร์ค (ท้องถิ่น: Trisabäärg) เป็นเทศบาล  หนึ่งใน 11 แห่งของประเทศลีชเทินชไตน์ อยู่ในเขตเลือกตั้งตอนบน  มีพื้นที่ 29.77 ตารางกิโลเมตร ถือเป็นเทศบาลที่มีพื้นที่มากที่สุดในประเทศ และยังตั้งอยู่สูงที่สุดในประเทศ ความสูงของพื้นที่ในเทศบาลอยู่ระหว่าง 700–2,000 เมตรจากระดับน้ำทะเล ส่วนศูนย์กลางเทศบาลตั้งอยู่ที่ความสูง 884 เมตรจากระดับน้ำทะเล ทรีเซินแบร์คประกอบด้วยพื้นที่สองส่วนซึ่งไม่ติดต่อกัน ส่วนหนึ่งอยู่ตรงกลางประเทศ มีพื้นที่ใหญ่กว่าอีกส่วน มีอาณาเขตติดต่อกับเทศบาลอื่นหลายแห่ง และอีกส่วนอยู่ทางทิศตะวันออกเฉียงใต้ของประเทศ ติดต่อกับเทศบาลวาดุซ ชาน และประเทศออสเตรีย ทรีเซินแบร์คมีประชากรทั้งสิ้น 2,596 คน (พ.ศ. 2558) มีความหนาแน่นประชากร 97 คน/ตร.กม.
ประวัติศาสตร์.
ยุคก่อนประวัติศาสตร์–อาณาจักรโรมัน.
พื้นที่ในเขตเทศบาลทรีเซินแบร์คถูกใช้ประโยชน์มาตั้งแต่ยุคก่อนประวัติศาสตร์ โดยพบหลักฐานเป็นฟางที่ใช้ในการปศุสัตว์ ซึ่งปัจจุบันชิ้นส่วนถูกเก็บรักษาในพิพิธภัณฑ์แห่งรัฐประเทศลีชเทินชไตน์  และของจำลองแสดงในพิพิธภัณฑ์บ้านเกิดวัลเซอร์  ต่อมาเมื่ออิทธิพลของอาณาจักรโรมันได้ขยายมาถึง พื้นที่เกษตรกรรมต่าง ๆ ถูกตั้งชื่อในภาษาของชาวโรมัน เช่น กุฟลีนา (Guflina), รุงเกลีนา (Runggelina), ลาวาดีนา (Lavadina) เป็นต้น และชื่อดังกล่าวยังคงใช้มาจนถึงปัจจุบัน นอกจากนี้ภาษาโรมันก็ได้มีอิทธิพลมาตั้งแต่ก่อนหน้าการตั้งถิ่นฐานของชาววัลเซอร์
การตั้งถิ่นฐานของชาววัลเซอร์.
ชาววัลเซอร์ (Walser) ได้เข้ามาตั้งถิ่นฐานอย่างถาวรในพื้นที่เทศบาลทรีเซินแบร์คตั้งแต่ปลายคริสต์ศตวรรษที่ 13 บันทึกหลักฐานที่เก่าแก่ที่สุดมาจาก ค.ศ. 1355 ซึ่งมีเนื้อหาเกี่ยวกับการที่ชาววัลเซอร์ได้รับสิทธิ์ครอบครองพื้นที่บริเวณมัลบุนในปัจจุบันและได้กล่าวด้วยว่า "เคยครอบครองมาก่อน" ทำให้ทราบว่าชาววัลเซอร์ได้อาศัยในพื้นที่นี้มาตั้งแต่ก่อน ค.ศ. 1335 และได้รับศักดินาเป็นพื้นที่ในเทือกเขาแอลป์ เมื่อแรกนั้นชาววัลเซอร์ได้ตั้งถิ่นฐานอยู่บนที่สูงและต่อมาจึงขยายชุมชนลดระดับลงมาทางหุบเขา ทำให้ปรากฏเป็นชุมชนหลายแห่งตั้งอยู่กระจายตามเชิงเขา
สมัยใหม่.
หลังสงครามโลกครั้งที่สอง โครงสร้างทางเศรษฐกิจของทรีเซินแบร์คเปลี่ยนแปลงไปอย่างมาก ชาวทรีเซินแบร์คในวัยทำงานส่วนใหญ่ทำงานบนพื้นที่ราบ (ซึ่งเป็นพื้นที่เทศบาลอื่นหรือเมืองหลวง) และไปกลับทุกวัน ปัจจุบันแรงงานมากกว่า 2 ใน 3 ของทรีเซินแบร์คทำงานในภาคอุตสาหกรรมและภาคบริการบนพื้นราบ ส่วนพื้นที่เกษตรกรรมในเทศบาลทรีเซินแบร์คลดลงอย่างต่อเนื่อง เป็นผลมาจากนโยบายการฟื้นฟูสภาพที่ดินระหว่าง ค.ศ. 1960 ถึง 1993
อาณาเขต.
เทศบาลทรีเซินแบร์คมีอาณาเขตติดต่อดังนี้
ชุมชน.
การตั้งถิ่นฐานในเทศบาลทรีเซินแบร์คมีลักษณะเป็นหมู่บ้านขนาดเล็กเป็นกลุ่มกระจายไปบนเชิงเขาที่ความสูงต่างกัน ทำให้เป็นแหล่งพักตากอากาศและแหล่งเล่นสกีที่นิยมของประเทศ ชุมชนในเทศบาลทรีเซินแบร์ค เช่น
ภาษา.
เทศบาลทรีเซินแบร์คมีภาษาที่สำเนียงแตกต่างจากพื้นที่รอบข้างเรียกว่า สำเนียงเยอรมันวัลเซอร์  ซึ่งได้รับอิทธิพลมาจากภาษาของชาววัลเซอร์ที่อพยพมาตั้งถิ่นฐานถาวรในพื้นที่เทศบาลในปัจจุบันมาตั้งแต่คริสต์ศตวรรษที่ 14 (ยุคกลาง) สำเนียงท้องถิ่นที่เป็นเอกลักษณ์นี้ยังคงได้รับการส่งเสริมและธำรงไว้โดยเทศบาล สำเนียงดังกล่าวยังเป็นหลักฐานสำคัญที่บ่งบอกถึงความหลากหลายทางภาษาศาสตร์ของประเทศลีชเทินชไตน์ นอกจากนี้ชาวทรีเซินแบร์คยังพูดภาษาเยอรมันมาตรฐานและภาษาท้องถิ่นเยอรมันแอลิแมนนิก (Alemannic German) อีกด้วย
มิจิโยะ อาราตามะ

มิจิโยะ อาราตามะ (; โรมาจิ: "Aratama Michiyo"; 15 มกราคม ค.ศ. 1930 - 17 มีนาคม ค.ศ. 2001) เป็นนักแสดงหญิงชาวญี่ปุ่น 
ประวัติ.
หลังจบการศึกษาจากโรงเรียนสอนดนตรีและเต้นรำทาการาซูกะ อาราตามะจึงเข้าร่วม Takarazuka Revue ใน ค.ศ. 1945 เธอเปิดตัวในภาพยนตร์ใน ค.ศ. 1951 แต่เธอออกจาก Takarazuka Revue ในช่วงก่อน ค.ศ. 1955 โดยเซ็นสัญญากับสตูดิโอภาพยนตร์นิกกัตสึ หลังสัญญาหมดอายุ จึงไปทำสัญญากับโตโฮ เธอทำงานให้กับผู้กำกับหลายคน เช่น มิกิโอะ นารูเซะ, ยาซูจิโร โอซุ และมาซากิ โคบายาชิ ปรากฏตัวในภาพยนตร์หลายเรื่อง เช่น "The Human Condition", "The End of Summer", "Kwaidan" และ "" นับตั้งแต่ปลายคริสต์ทศวรรษ 1970 เธอจดจ่ออยู่กับงานบนเวทีและโทรทัศน์เท่านั้น หลัง ค.ศ. 1994 เธอเริ่มปรากฏตัวน้อยลงเนื่องจากปัญหาทางสุขภาพ เธอเสียชีวิตจากภาวะหัวใจวายใน ค.ศ. 2001
มีรอสวัฟ แคร์มาแชฟสกี

มีรอสวัฟ แคร์มาแชฟสกี  เป็นเจ้าหน้าที่กองทัพอากาศโปแลนด์และเป็นชาวโปแลนด์คนแรกและคนเดียว ที่ได้ขึ้นสู่อวกาศจากภารกิจโซยุซ 30 ในโครงการอินเตอร์คอสมอส
แหล่งข้อมูลอื่น.
 <ns>10</ns>
 <id>311477</id>
 <redirect title="แม่แบบ:คอมมอนส์-หมวดหมู่" />
 <revision>
 <id>4294190</id>
 <parentid>2467571</parentid>
 <timestamp>2012-09-23T09:50:13Z</timestamp>
 <contributor>
 <username>Octahedron80</username>
 <id>1803</id>
 </contributor>
 <comment>เปลี่ยนทางไปที่ </comment>
 <origin>4294190</origin>
 <model>wikitext</model>
 <format>text/x-wiki</format>
เซ อาชินะ

เซ อาชินะ (; โรมาจิ: "Ashina Sei"; 22 พฤศจิกายน ค.ศ. 1983 – 14 กันยายน ค.ศ. 2020) ชื่อเกิด อิงาราชิ อายะ (; โรมาจิ: "Aya Igarashi") เป็นนักแสดงหญิงชาวญี่ปุ่น มีผลงานที่รู้จักคือภาพยนตร์เรื่อง "มาสค์ไรเดอร์ฮิบิกิ 7 อสูรสงคราม"
เดชคัมภีร์เทวดา 2

เดชคัมภีร์เทวดา 2  เป็นภาพยนตร์ศิลปะการต่อสู้สัญชาติจีน ค.ศ. 1992 เขียนบทและผลิตโดย ฉีเคอะ กำกับภาพยนตร์โดย ชิง เสี่ยวถัง นำแสดงโดย หลี่ เหลียนเจี๋ย,กวน จือหลิน,หลิน ชิงเสีย,หลี่ เจียซิน ภาพยนตร์ชุดนี้เป็นภาคสอง ต่อจากภาพยนตร์เรื่อง เดชคัมภีร์เทวดา โดยมีภาคที่ 3 คือ เดชคัมภีร์เทวดา 3 หมื่นปีมีข้าคนเดียว โดยภาพยนตร์เรื่องนี้ ฉีเคอะได้หยิบเอาตัวละคร “ตงฟังปุ๊ป้าย” ฉายาบูรพาไม่แพ้ ประมุขพรรคสุริยันจันทรา แห่งผาไม้ดำ ผู้ยอมสูญเสียความเป็นชาย เพื่อบรรลุยอดวิชาทานตะวันถึงขั้นเป็นผู้ที่ไร้เทียมทาน มาเป็นตัวละครเอกของเรื่อง
รางวัลที่ได้รับ.
ฮ่องกง ฟิล์ม อวอร์ดส์ สาขาแต่งหน้าและเครื่องแต่งกายยอดเยี่ยม
หวงเฟยหง ภาค 4 ตอน บรมคนพิทักษ์ชาติ

หวงเฟยหง ภาค 4 ตอน บรมคนพิทักษ์ชาติ (อังกฤษ: Once Upon a Time in China IV) เป็นภาพยนตร์ศิลปะการต่อสู้สัญชาติฮ่องกง ค.ศ. 1993 กำกับภาพยนตร์โดยหยวน บัน ภาพยนตร์ชุดนี้เป็นภาคที่สี่ของภาพยนตร์ซีรีส์ชุด หวงเฟยหง ต่อจากภาพยนตร์เรื่อง หวงเฟยหง ภาค 3 ตอน ถล่มสิงโตคำราม โดยมีภาคต่อจากนี้คือ หวงเฟยหง ภาค 5 ตอน สยบจอมสลัด นำแสดงโดย เจ้า เหวินจั๋ว รับบทเป็นหวงเฟยหง แทนหลี่ เหลียนเจี๋ย, ม้อ เส้าชง , จีน หวัง , chin ka-lok , Wang Zhiwen , หลุยส์ รอธ
เนื้อเรื่องย่อ.
เรื่องราวต่อเนื่องจากตอนจบภาคก่อน เมื่อหวงเฟยหง (เจ้า เหวินจั๋ว) ชนะศึกเชิดสิงโตแต่ไม่ยอมรับป้ายทองเพื่อเป็นการเตือนสติทางการว่ายามที่บ้านเมืองกำลังปั่นป่วนนี้สมควรกระทำสิ่งอื่นมากกว่าการจัดงานแข่งเชิดสิงโต ทำให้หลี่หงจางขุนนางแห่งราชสำนักส่งรองแม่ทัพแปดธงนามว่ากัวเก๋อเชิงตุง มามอบป้ายให้อาจารย์หวงรับให้ได้ พร้อมแจ้งข่าวสำคัญว่าตอนนี้ต่างชาติได้ส่งเทียบท้าชาวจีนเชิดสิงโต ทำให้อาจารย์หวงต้องลงแข่งเพื่อกู้หน้าและปกป้องเกียรติให้ชาวจีน เลยต้องพบเจอกับสารพัดสิงโตฝรั่งที่แปลกทั้งหน้าตา ซ้ำยังมีอาวุธเพียบไปหมดอีกด้วย
สนามกีฬาโอลิมปิก (แอนต์เวิร์ป)

สนามกีฬาโอลิมปิก  ตั้งอยู่ที่เมืองแอนต์เวิร์ป เบลเยียม
ในปี ค.ศ. 1920 สนามกีฬาแห่งนี้เป็นสนามกีฬาหลักของกีฬา โอลิมปิก ครั้งที่ 7 ที่เบลเยียมเป็นเจ้าภาพ สนามกีฬาโอลิมปิกเป็นเจ้าภาพจัดงานมากมายตั้งแต่ Equestrian ไปถึง Tug of War ถูกสร้างขึ้นมาใหม่ในปี 2000 และวันนี้ถูกนำมาใช้โดยทีมฟุตบอลท้องถิ่น KFCO Beerschot Wilrijk สโมสรที่มีประวัติอันยาวนาน แต่ปัจจุบันพวกเขาเล่นในชั้นที่ 3 ของเบลเยี่ยม อย่างไรก็ตาม พวกเขาจะต่อเติมสนามกีฬาแห่งนี้อีก 12.000 ตารางฟุต
My Hero วีรบุรุษสุดที่รัก

My Hero วีรบุรุษสุดที่รัก เป็นชุดละครโทรทัศน์ที่สร้างจากนวนิยายชื่อเดียวกัน โดยนวนิยายชุดนี้ได้ถูกสร้างเป็นละครในปี พ.ศ. 2559 และออกอากาศทางสถานีวิทยุโทรทัศน์ไทยทีวีสีช่อง 3 ในปี พ.ศ. 2561
นวนิยายประพันธ์โดย มณีจันท์, อุธิยา, นภสร, ศตรัศมิ์ และหัสบรรณ ประกอบไปด้วยหนังสือ 5 เล่มคือ มาตุภูมิแห่งหัวใจ, ลมไพรผูกรัก, ใต้ปีกปักษา, มนตราลายหงส์ และ เส้นสนกลรัก ตามลำดับ และตีพิมพ์ครั้งแรกเมื่อพ.ศ. 2556 โดยสำนักพิมพ์พิมพ์คำ
การออกอากาศ.
ละครโทรทัศน์ชุด My Hero วีรบุรุษสุดที่รัก โดย บริษัท ชลลัมพี โปรดักชัน จำกัด ออกอากาศทางสถานีวิทยุโทรทัศน์ไทยทีวีสีช่อง 3 ผลิต ในปี พ.ศ. 2561 มีลำดับการออกอากาศดังนี้
มาตุภูมิแห่งหัวใจ.
มาตุภูมิแห่งหัวใจ (อักษรโรมัน: "Matuphum Haeng Huachai") เป็นละครโทรทัศน์ไทย แนวโรแมนติก ดราม่า แอ็กชั่น อยู้ในซีรีส์ชุด "My Hero วีรบุรุษสุดที่รัก" ออกอากาศทางสถานีวิทยุโทรทัศน์ไทยทีวีสีช่อง 3 ในปี พ.ศ. 2561 ออกอากาศตั้งแต่ 26 พฤษภาคม พ.ศ. 2561 – 10 มิถุนายน พ.ศ. 2561 โดย บริษัท ชลลัมพี โปรดักชัน จำกัด บทประพันธ์โดย มณีจันท์ บทโทรทัศน์โดย ศักดิ์ชาย เกียรติปัญญาโอภาส กำกับการแสดงโดย ตระกูล อรุณสวัสดิ์ เรื่องราวของทหารหน่วยรบพิเศษที่ทำภารกิจกวาดล้างขบวนการค้ายาเสพติดข้ามประเทศ ที่มีเบื้องหลังเป็นรัฐที่ต้องการแยกตัวเป็นเอกราชจากประเทศเพื่อนบ้านของไทย 
มนตราลายหงส์.
มนตราลายหงส์ (อักษรโรมัน: "Mon Tra Lai Hong") เป็นละครโทรทัศน์ไทย แนวโรแมนติก ดราม่า อยู้ในซีรีส์ชุด "My Hero วีรบุรุษสุดที่รัก" ออกอากาศทางสถานีวิทยุโทรทัศน์ไทยทีวีสีช่อง 3 ในปี พ.ศ. 2561 ออกอากาศตั้งแต่ 15 มิถุนายน พ.ศ. 2561 – 29 มิถุนายน พ.ศ. 2561 โดย บริษัท ชลลัมพี บราเธอร์ จำกัด บทประพันธ์โดย ศตรัศมิ์ บทโทรทัศน์โดย ปลายสี กำกับการแสดงโดย ฉัตรชัย นาคสุริยะ และ นัฐพงศ์ วงษ์กวีไพโรจน์ เป็นเรื่องราวของนักเต้นที่มีพรสวรรค์และต้องการเป็นครูสอนเต้นให้กับเด็กที่มีความฝันแต่เจอเหตุการณ์ร้ายแรงจนทำให้ความฝันนั้นสะดุด 
ลมไพรผูกรัก.
ลมไพรผูกรัก ละครเรื่องนี้พระเอกมีอาชีพเป็นเจ้าหน้าที่ป่าไม้ เป็นผู้ช่วยหน่วยจัดการต้นน้ำ มีหน้าที่รักษาต้นไม้ ซึ่งเป็นจุดเริ่มต้นของแม่น้ำลำธาร รวมถึงเป็นศูนย์รวมของธรรมชาติ
เส้นสนกลรัก.
เส้นสนกลรัก (อักษรโรมัน: "sen son kon rak") เป็นละครโทรทัศน์ไทย แนวโรแมนติก ดราม่า แอ็กชั่น อยู้ในซีรีส์ชุด "My Hero วีรบุรุษสุดที่รัก" ออกอากาศทางสถานีวิทยุโทรทัศน์ไทยทีวีสีช่อง 3 ในปี พ.ศ. 2561 ออกอากาศตั้งแต่ 15 กรกฎาคม พ.ศ. 2561 – 3 สิงหาคม พ.ศ. 2561 โดย บริษัท ชลลัมพี บราเธอร์ จำกัด บทประพันธ์โดย หัสบรรณ บทโทรทัศน์โดย ปลายสี กำกับการแสดงโดย กีรติ นาคอินทนนท์ เรื่องราวนักสังคมสงเคราะห์ผู้มีอดีตที่โหดร้ายจึงเลือกเส้นทางที่จะช่วยเหลือผู้คน
ใต้ปีกปักษา.
ใต้ปีกปักษา (อักษรโรมัน: "tai pik paksa") เป็นละครโทรทัศน์ไทย แนวโรแมนติก ดราม่า เหนือธรรมชาติ ระทึกขวัญ อยู้ในซีรีส์ชุด "My Hero วีรบุรุษสุดที่รัก" ออกอากาศทางสถานีวิทยุโทรทัศน์ไทยทีวีสีช่อง 3 ในปี พ.ศ. 2561 ออกอากาศตั้งแต่ 4 สิงหาคม พ.ศ. 2561 - 19 สิงหาคม พ.ศ. 2561 บทประพันธ์โดย นภสร บทโทรทัศน์โดย ทิพย์สุดา กำกับการแสดงโดย ตระกูล อรุณสวัสดิ์ บริษัท ชลลัมพี บราเธอร์ จำกัด เรื่องราวของนักบินที่ต้องสืบหาความจริงเกี่ยวกับแผนก่อการร้ายในสายการบิน และเรื่องราวในอดีตของวิญญาณนักบินทหารในยุคสงครามเวียดนาม
ลาดทวีป

ลาดทวีป  เป็นพื้นลาดต่อเนื่องจากขอบทวีป เริ่มจากขอบของไหล่ทวีปไปจนถึงลาดตีนทวีป (continental rise) มีความลาดชันมาก 65 องศาต่อระยะทาง 1 กิโลเมตรทอดไปถึงระดับน้ำลึกประมาณ 3,600 เมตรหรือจนถึงจุดที่มีความชันน้อนกว่าจนเห็นเป็นสันชัดเจนนั้นคือส่วนแยกระหว่างลาดทวีปกับลาดตีนทวีป ความกว้างของลาดทวีปนั้นมีความกว้างไม่เท่ากันแต่ส่วนมากมีความกว้างโดยเฉลี่ยจะกว้างเป็น 2 เท่าของไหล่ทวีป ขอบนอกสุดของลาดทวีปจะติดต่อกับพื้นท้องมหาสมุทรหรือลาดตีนทวีป จะมีส่วนที่สามารถเห็นเป็นแนวที่เห็นได้ชัดเจน เพราะขอบของที่เป็นจุดต่อของลาดทวีปกับลาดตีนทวีปนั้นจะมีความชันน้อยกว่า
ลักษณะ.
ลาดทวีปนี้เป็นส่วนขอบของเปลือกโลกที่เรียกว่าไซอัล และในบางส่วนของลาดทวีปและไหล่ทวีปนั้นอาจมีหุบเขาลึกอยู่เรียกว่าหุบผาชันใต้ทะเล (submarine canyon) หุบผาชันใต้ทะเลบางแห่งมีสาขาอยู่ด้วย ก้นหุบผาชันใต้ทะเลส่วนใหญ่มีความลึก 1,800–2,000 เมตร สาเหตุของการเกิดหุบผาชันใต้ทะเลนี้ยังไม่ทราบแน่ชัด แต่ก็มีข้อการสันนิษฐานกันหลายอย่าง บ้างว่าเนื่องจากการเปลี่ยนระดับของหิน บ้างว่าเพราะคลื่นขนาดใหญ่ทำให้เกิดกระแสน้ำมหาสมุทรซึ่งไหลแรง ทำให้ส่วนนั้นสึกกร่อนไป บ้างว่าน้ำใต้ดินบริเวณนั้นลดน้อยลงทำให้เกิดการยุบตัวในส่วนมากหุบผาชันใต้ทะเลนั้นมักพบบริเวณใกล้จุดเกิดจากการพัดพากัดเซาะบริเวณดังกล่าวให้กลายเป็นร่องลึก และบริเวณเชิงหุบผาชันมักพบเนินตะกอนรูปพัดก้นสมุทร (abyssal fan) มีลักษณะคล้ายเนินตะกอนที่ถูกพัดพามา หรือเกิดจากปริมาณตะกอนกรวดทรายที่ถูกพัดพามาตกทับถมกัน
รายชื่อสมการในกลศาสตร์ดั้งเดิม

กลศาสตร์ดั้งเดิมเป็นหนึ่งในสาขาของฟิสิกส์ที่อธิบายถึงการเคลื่อนที่ของวัตถุขนาดใหญ่ ทฤษฎีของกลศาสตร์ดั้งเดิมเป็นสิ่งที่คนคุ้นเคยที่สุดในฟิสิกส์ทั้งหมด โดยแนวคิดจะครอบคลุมถึงมวล ความเร่ง และแรง ซึ่งเป็นสิ่งที่ใช้เป็นปกติและเป็นที่รู้จัก สาขานี้ตั้งอยู่บนรากฐานของปริภูมิยูคลิดสามมิติด้วยแกนคงที่ เรียกว่ากรอบอ้างอิง โดยจุดตัดของแกนทั้งสามเรียกได้อีกชื่อหนึ่งว่าจุดกำเนิดของปริภูมิ
กลศาสตร์ดั้งเดิมมีการใช้สมการจำนวนมาก และแนวคิดทางคณิตศาสตร์อื่น ๆ ที่เกี่ยวข้องโดยปริมาณทางฟิสิกส์หลายอย่างกับสิ่งอื่น สิ่งเหล่านี้ประกอบด้วยสมการเชิงอนุพันธ์ แมนิโฟลด์ (Manifolds) ลีกรุป (Lie groups) และทฤษฎีเออร์กอดิก (Ergodic theory)
บทความนี้เป็นบทความที่รวบรวมสมการจากกลศาสตร์นิวตัน ดังนั้นสำหรับกลศาสตร์ดั้งเดิมที่มีความทั่วไปของสมการมากกว่ากลศาสตร์นิวตัน สามารถดูได้ที่กลศาสตร์เชิงวิเคราะห์ (ซึ่งรวมไปถึงกลศาสตร์แบบลากรางจ์ และกลศาสตร์แฮมิลตัน)
กลศาสตร์ดั้งเดิม.
นิยามทั่วไปของพลังงาน.
ทุกการอนุรักษ์พลังงานต้องมีพลังงานศักย์อยู่ โดยสองหลักการต่อไปนี้สามารถให้ค่าคงที่ไม่สัมพัทธ์กับ "U" จะได้ว่า
ความหลากหลายทางชีวภาพในเบอร์มิวดา

พืชและสัตว์ของเบอร์มิวดาเป็นส่วนหนึ่งของระบบนิเวศที่มีลักษณะเฉพาะ เนื่องจากการแยกเบอร์มิวดาจากแผ่นดินใหญ่ของทวีปอเมริกาเหนือ ความหลากหลายของสายพันธุ์สิ่งมีชีวิตเฉพาะถิ่นและหมู่เกาะในรูปแบบเขตภูมินิเวศที่ต่างกัน นั่นคือ ป่าสนเบอร์มิวดากึ่งเขตร้อน
ลักษณะ.
ตั้งอยู่ 900 กม. จากชายฝั่งอเมริกันตะวันออก เบอร์มิวดาเป็นหมู่เกาะห่วงโซ่รูปพระจันทร์เสี้ยว 184 เกาะ และเกาะเล็กเกาะน้อยที่ครั้งหนึ่งเคยเป็นชายขอบของภูเขาไฟ หมู่เกาะค่อนข้างเป็นเนินเขามากหน้าผาสูงชัน กับจุดที่สูงที่สุดคือ 79 ม. ส่วนชายฝั่งมีอ่าวและเวิ้งจำนวนมาก กับหาดทรายโดยเฉพาะอย่างยิ่งบนชายฝั่งทางตอนใต้ เบอร์มิวดามีภูมิอากาศแบบกึ่งเขตร้อน และอบอุ่นในปัจจุบันโดยกระแสน้ำอุ่นกัลฟ์สตรีม มีจำนวนยี่สิบเกาะซึ่งเป็นที่อยู่อาศัย และเบอร์มิวดาเป็นหนึ่งในประเทศที่มีประชากรหนาแน่นมากที่สุดในโลก
เฉพาะสัตว์ที่สามารถบินไปหมู่เกาะหรือได้รับการพัดพาโดยลมและสายธารได้ก่อเกิดสายพันธุ์ จึงไม่มีสัตว์เลี้ยงลูกด้วยน้ำนมพื้นเมืองอื่น ๆ นอกเหนือจากค้างคาว และมีสัตว์เลื้อยคลานเพียงสองชนิดเท่านั้น แต่จะมีสายพันธุ์นก, พืช และแมลงจำนวนมาก เมื่ออยู่บนเกาะ บรรดาสิ่งมีชีวิตได้ปรับตัวเข้ากับสภาพท้องถิ่น เช่น ภูมิอากาศชื้น, การขาดแคลนน้ำจืด, การเกิดพายุบ่อยครั้ง และละอองน้ำเกลือ พื้นที่ของเกาะหดตัวลงตามระดับน้ำที่เพิ่มขึ้นในตอนท้ายของยุคสมัยไพลสโตซีน และจำนวนสายพันธุ์ที่น้อยลงก็สามารถอยู่รอดในการลดลงของพื้นที่ ซึ่งมีเกือบ 8,000 สายพันธุ์ที่แตกต่างกันของพืชและสัตว์ที่เป็นที่รู้จักจากหมู่เกาะเบอร์มิวดา และมีแนวโน้มจำนวนสูงกว่าหากนับจำนวนจุลินทรีย์ทั้งหมด ที่อาศัยอยู่ในถ้ำกับสายพันธุ์ในทะเลลึก
ปัจจุบัน ความหลากหลายของสายพันธุ์ในเบอร์มิวดาได้มีการเพิ่มขึ้นอย่างมากโดยชนิดพันธุ์ต่างถิ่น ทั้งที่โดยเจตนาและไม่ได้เจตนา ซึ่งชนิดพันธุ์ต่างถิ่นเหล่านี้ได้เป็นภัยคุกคามต่อพืชและสัตว์เพราะการชิงชัยและการรบกวนที่อยู่อาศัย
ชีวิตทางทะเล.
เบอร์มิวดาอยู่ทางชายขอบฝั่งตะวันตกของทะเลซาร์แกสโซ ซึ่งเป็นพื้นที่ที่มีความเค็มสูง, อุณหภูมิสูง และกระแสน้ำไม่กี่กระแส โดยมีสาหร่ายทะเลสกุลสาหร่ายนุ่น ("Sargassum") จำนวนมากในปัจจุบัน และมีความเข้มข้นสูงของแพลงก์ตอน แต่เป็นพื้นที่ที่น่าสนใจน้อยสำหรับสายพันธุ์ปลาในเชิงพาณิชย์กับนกทะเล
ส่วนความหลากหลายที่มีมากกว่าคือพืดหินปะการังที่ล้อมรอบเกาะ
ความหลากหลายของวาฬ, โลมา และพอร์พอยส์ได้รับการบันทึกในน่านน้ำรอบ ๆ เบอร์มิวดา ที่พบมากที่สุดของสัตว์กลุ่มนี้คือวาฬหลังค่อม ซึ่งจะผ่านเกาะในเดือนเมษายนและเดือนพฤษภาคมในระหว่างการอพยพไปทางทิศเหนือ
อเมริกันฮอร์เรอร์สตอรี

อเมริกันฮอร์เรอร์สตอรี  เป็นภาพยนตร์ชุดทางโทรทัศน์อเมริกันแนวสยองขวัญ สร้างขึ้นและผลิตโดยไรอัน เมอร์ฟี และแบรด แฟลชัก โดยในแต่ละฤดูกาลจะมีการเล่าเรื่องราวที่ต่างกันออกไปและจบลงในฤดูกาลนั้น บางเรื่องราวได้รับแรงบันดาลใจจากเหตุการณ์ที่เกิดขึ้นจริง
ฤดูกาลแรก "Murder House" เกิดขึ้นที่ลอสแอนเจลิส รัฐแคลิฟอร์เนีย ในปี ค.ศ. 2011 เป็นเรื่องราวของครอบครัวในบ้านผีสิง ฤดูกาลที่สอง "Asylum" เกิดขึ้นที่รัฐแมสซาชูเซตส์ ในปี ค.ศ. 1964 เป็นเรื่องราวของผู้ป่วยและเจ้าหน้าที่ของสถาบันวิกลจริตทางอาญา ฤดูกาลที่สาม "Coven" เกิดขึ้นที่นิวออร์ลีนส์ รัฐลุยเซียนา ในปี ค.ศ. 2013 เป็นเรื่องราวของแม่มดและศัตรูของพวกเธอ ฤดูกาลที่สี่ "Freak Show" เกิดขึ้นที่จูปิเตอร์ รัฐฟลอริดา ในปี ค.ศ. 1952 เป็นเรื่องราวของคณะละครโชว์ของแปลกอเมริกา ฤดูกาลที่ห้า "Hotel" เกิดขึ้นที่ลอสแอนเจลิสช่วงปี ค.ศ. 2015 มุ่งเน้นไปที่เรื่องเหนือธรรมชาติของพนักงานและแขกในโรงแรม ฤดูกาลที่หก "Roanoke" เกิดขึ้นที่รัฐนอร์ทแคโรไลนา ช่วงปี ค.ศ. 2014-16 มุ่งเน้นไปที่บ้านไร่โดดเดี่ยว ซึ่งถูกหลอกหลอนโดยคนตายจากอาณานิคมโรอาโนก ฤดูกาลที่เจ็ด "Cult" เกิดขึ้นที่รัฐมิชิแกน มุ่งเน้นไปที่ลัทธิหลังการเลือกตั้งประธานาธิบดีสหรัฐ ฤดูกาลที่แปด "Apocalypse" เรื่องราวของแม่มดจาก "Coven" และบ้านฆาตกรรมของผู้ต่อต้านพระเจ้า ฤดูกาลที่เก้า "1984" เกิดขึ้นนอกลอสแอนเจลิสในช่วงทศวรรษ 1980 เรื่องราวของพนักงานค่ายฤดูร้อนที่เปิดค่ายอีกครั้งหลังการสังหารหมู่ ฤดูกาลที่สิบ "Double Feature" เกิดขึ้นที่โพรวินซ์ทาวน์ รัฐแมสซาชูเซตส์ ปี ค.ศ. 2021 มุ่งเน้นไปที่ครอบครัวและผู้อยู่อาศัยที่แท้จริงของเมือง และกลุ่มนักเรียนตั้งแคมป์ที่เกี่ยวข้องกับมนุษย์ต่างดาวจาก "Asylum" ฤดูกาลที่สิบเอ็ด "NYC" เกิดขึ้นที่นครนิวยอร์กช่วงปี ค.ศ. 1980 เป็นเรื่องราวของการสังหารเกย์และการเกิดของไวรัส ฤดูกาลที่สิบสอง "Delicate" เกิดขึ้นที่นครนิวยอร์ก เรื่องราวของนักแสดงคนหนึ่ง ซึ่งเชื่อว่ามีใครบางคนพยายามจะหยุดเธอจากความฝันที่จะตั้งครรภ์
แม้ว่าการต้อนรับในแต่ละฤดูกาลจะแตกต่างกันไป แต่ "อเมริกันฮอร์เรอร์สตอรี" ก็ได้รับการตอบรับอย่างดีจากนักวิจารณ์โทรทัศน์ โดยเฉพาะการแสดงของเจสซิกา แลงจ์ ผู้ได้รับรางวัลเอ็มมีสองรางวัล รางวัลลูกโลกทองคำ และรางวัลสมาคมนักแสดงภาพยนตร์และโทรทัศน์จากการแสดงของเธอ นอกจากนี้เคธี เบตส์ และเจมส์ ครอมเวล ยังได้รับรางวัลเอ็มมี สำหรับการแสดงของพวกเขา ขณะที่เลดี้ กาก้า ได้รับรางวัลลูกโลกทองคำ ซีรีส์ชุดนี้มีจำนวนผู้ชมสูงเรื่อยมาของช่องเคเบิลเอฟเอกซ์ โดยฤดูกาลแรกเป็นซีรีส์ทางเคเบิลที่มีจำนวนผู้ชมมากที่สุดในปี ค.ศ. 2011
โทกูงาวะ ทาดานางะ

โทกูงาวะ ทาดานางะ (徳川忠長) ไดเมียวแห่งแคว้นโคฟุ คนที่ 2 ในยุคเอะโดะ
ประวัติ.
โทกูงาวะ ทาดานางะ เกิดเมื่อ ค.ศ. 1606 เป็นบุตรชายคนที่ 2 ของ โทกูงาวะ ฮิเดตาดะ โชกุนคนที่ 2 แห่ง รัฐบาลโชกุนโทกูงาวะ ที่เกิดกับนาง โอะเอะโยะ หลานสาวของ โอดะ โนบูนางะ และเป็นน้องชายร่วมมารดาของ โทกูงาวะ อิเอมิตสึ โชกุนคนที่ 3 นอกจากนี้ยังมีน้องชายต่างมารดาอีก 1 คนคือ โฮชินะ มาซายูกิ 
ทาดานางะมีชื่อเมื่อแรกเกิดว่า คุนิชิโยะ (国千代) ได้รับการสนับสนุนจากนางโอเอโยะผู้เป็นมารดาให้เป็นผู้สืบทอดตำแหน่งโชกุนแทน ทาเกชิโยะ (ต่อมาคือโชกุนอิเอมิตสึ) บุตรชายคนโตเนื่องจากนางโอเอะโยะไม่ชอบใจทาเกชิโยะ
จุดสุดเสียวไทยแลนด์

จุดสุดเสียวไทยแลนด์ หรือ จุดสุดเสียว Thailand เป็นรายการโทรทัศน์ประเภทเกมโชว์กลางแจ้ง โดยซื้อลิขสิทธิ์รูปแบบส่วนหนึ่งของรายการ ""   ซึ่งเป็นลิขสิทธิ์ของบริษัท Munhwa Broadcasting Corporation (MBC) จากประเทศเกาหลีใต้ นำมาทำเป็นรูปแบบรายการของประเทศไทย ผลิตรายการโดย บริษัท แฮฟเอกู๊ดดรีม เอช กรุ๊ป จำกัด เริ่มออกอากาศครั้งแรกในวันที่ 2 มิถุนายน พ.ศ. 2559 โดยออกอากาศทุกวันอาทิตย์ เวลา 16.30 - 16.55 น. ทางช่อง 9 เอ็มคอต เอชดี ดำเนินรายการโดย วรชาติ ธรรมวิจินต์ (พล่ากุ้ง)
ภายหลัง ในปี พ.ศ. 2562 รายการนี้ถูกจำหน่ายลิขสิทธิ์ให้เวิร์คพอยท์ เอ็นเทอร์เทนเมนท์ ผลิตแทน ในชื่อรายการ Infinite Challenge Thailand ซุปตาร์ท้าแข่ง
รูปแบบและกติกาของรายการ.
ทางรายการจะให้ผู้เข้าแข่งขันทั้ง 8 คน (ในฤดูกาลที่ 2 เปลี่ยนแปลงเป็น 4 คน) มาแข่งขันในภารกิจต่าง ๆ ที่ทางรายการจัดเตรียมไว้ให้ โดยจะต้องปฏิบัติภารกิจบนเครื่องเล่นชนิดต่าง ๆ ในสวนสนุกเพื่อ"ท้าทายความหวาดเสียว" และจะต้องปฏิบัติภารกิจให้สำเร็จพร้อมกันไปด้วย โดยลักษณะในการแข่งขันจะเป็นการแข่งขันแบบพบกันทั้งหมด และจะคัดเลือกผู้เข้าแข่งขันเพื่อเข้าไปสู่รอบถัดไปตามเงื่อนไขในภารกิจต่าง ๆ จากทางรายการ ซึ่งจะมีภารกิจให้ทำการแข่งขันประมาณ 3 - 4 ภารกิจ (ต่อหนึ่งการออกอากาศ) โดยอาจจะแยกให้แข่งขันเป็นคู่หรือเป็นกลุ่มในภารกิจละประมาณ 2 - 3 รอบการแข่งขัน ผู้เข้าแข่งขันคนใดที่เป็นผู้ชนะหลังจากการแข่งขันในภารกิจสุดท้ายเสร็จสิ้นเพียงคนเดียว จะได้เป็น "สุดยอดผู้พิชิตความเสียว" ประจำสัปดาห์ที่ออกอากาศ และมีสิทธิ์ได้เข้าไปแข่งขันในรอบชิงชนะเลิศโดยมีผู้เข้าแข่งขันจำนวน 12 คน (ในฤดูกาลที่ 1) มาทำการแข่งขัน เพื่อชิงเงินรางวัลมูลค่า 200,000 บาท จากทางรายการ
กีฬาแฮนด์บอลชายหาดในเอเชียนบีชเกมส์ 2016

<table class="infobox" cellpadding="3" style="width:27em; text-align:left; font-size:90%; line-height:1.5em; border-collapse:collapse;">
<tr><td colspan="2" style="text-align:center; font-size:125%; font-weight:bold; border-bottom:1px solid #aaa;">กีฬาแฮนด์บอลชายหาด<br>ในเอเชียนบีชเกมส์ 2016</td></tr>
<tr><td colspan="2" style="text-align:center; border-bottom:1px solid #aaa;"> </td></tr><tr><th>สนาม</th><td>ชายหาดหมีเค</td></tr><tr><th>วันที่</th><td>25 ตุลาคม - 2 ตุลาคม 2559</td></tr><tr><td align="left" style="border-top:1px solid #aaa; padding:0.2em;">← 2014</td><td align="right" style="border-top:1px solid #aaa; padding:0.2em;"> </td></tr></table>
การแข่งขันกีฬาแฮนด์บอลชายหาด ในเอเชียนบีชเกมส์ 2016 จัดขึ้นที่เมืองดานัง, ประเทศเวียดนาม ระหหว่างวันที่ 25 ตุลาคม - 2 ตุลาคม 2559 ณ. ชายหาดหมีเค, เมืองดานัง, ประเทศเวียดนาม.
ซาดาโอะ อาเบะ

ซาดาโอะ อาเบะ  ชื่อเกิด ทากาชิ อาเบะ (#เปลี่ยนทาง , เกิดเมื่อวันที่ 23 เมษายน ค.ศ. 1970) เป็นนักแสดงชายชาวญี่ปุ่น นักแสดงละครเวที และนักดนตรีจากมัตสึโดะ จังหวัดชิบะ ประเทศญี่ปุ่น
เก็นจิโร อาราโตะ

เก็นจิโร อาราโตะ (; โรมาจิ: "Arato Genjirō"; 10 ตุลาคม พ.ศ. 2489 – 7 พฤศจิกายน พ.ศ. 2559) เป็นนักแสดง ผู้ผลิตภาพยนตร์ และผู้กำกับภาพยนตร์ชาวญี่ปุ่น
แคลเซียมไฮดรอกไซด์

แคลเซียมไฮดรอกไซด์  เป็นสารประกอบอนินทรีย์ที่มีสูตรเคมีคือ Ca(OH)2 ลักษณะเป็นผลึกไม่มีสีหรือผงสีขาว ได้จากการเจือจางแคลเซียมออกไซด์กับน้ำ สารละลายอิ่มตัวของแคลเซียมไฮดรอกไซด์ รู้จักในชื่อน้ำปูนใส
การใช้.
แคลเซียมไฮดรอกไซด์ทำให้สิ่งสกปรกในน้ำตกตะกอน จึงใช้ในการบำบัดน้ำเสีย รวมถึงใช้ในการเตรียมก๊าซแอมโมเนีย ตามปฏิกิริยา:
Ca(OH)2 + 2NH4Cl → 2NH3 + CaCl2 + 2H2O
แคลเซียมไฮดรอกไซด์มีความเป็นพิษต่ำ จึงใช้ในอุตสาหกรรมอาหารหลายชนิด เช่น การทำแตงกวาดอง การทำไข่เยี่ยวม้าและใช้แทนโซดาทำขนมในการทำปาปาดัม
ชนพื้นเมืองอเมริกาเหนือนิยมเคี้ยวใบโคคากับแคลเซียมไฮดรอกไซด์ที่ได้จากการเผาเปลือกหอย เช่นเดียวกับการเคี้ยวหมากและพลูที่มีแคลเซียมไฮดรอกไซด์เพื่อเสริมฤทธิ์สารกระตุ้นของชาวเอเชีย
แคลเซียมไฮดรอกไซด์ก่อให้เกิดการระคายเคืองต่อผิวหนัง จึงควรใช้อย่างระมัดระวัง
ซาบูโร ดาเตะ

ซาบูโร ดาเตะ (; โรมาจิ: "Date Saburō"; 27 มีนาคม ค.ศ. 1924 - 12 กันยายน ค.ศ. 1991) เป็นนักแสดงชายชาวญี่ปุ่น แสดงภาพยนตร์มากถึง 60 เรื่อง ตั้งแต่ปี ค.ศ. 1947 ถึง ค.ศ. 1987
ยู ฟูจิกิ

ยู ฟูจิกิ (; โรมาจิ: "Fujiki Yū", 2 มีนาคม ค.ศ. 1931 - 19 ธันวาคม ค.ศ. 2005) เป็นนักแสดงชายชาวญี่ปุ่น แสดงภาพยนตร์มากถึง 100 เรื่อง ตั้งแต่ปี ค.ศ. 1954 ถึง ค.ศ. 2005
เอิร์ธทีวี

เอิร์ธทีวี (อังกฤษ:EarthTV) เป็น เครือข่ายโทรทัศน์ดาวเทียมสัญชาติเยอรมัน ออกอากาศภาพจากกล้องโทรทัศน์วงจรปิดในเมืองสำคัญต่างๆทั่วโลก ซึ่งกล้องของเอิร์ธทีวีตั้งอยู่ในสถานที่ที่เป็นจุดสนใจหรือสถานที่ที่ไม่ค่อยรู้จัก เช่น ชายหาด ภูเขา หรือมุมเมืองของเมืองใหญ่ๆ 
เอิร์ธทีวีมีกล้องติดตั้งในเมืองสำคัญ 70 เมืองทั่วโลก และออกอากาศรายการสั้นๆ ในชื่อ The World Live นำเสนอภาพจากเมืองสำคัญ 7 เมืองในเวลา 90 วินาที ออกอากาศทางสถานีโทรทัศน์กว่า 200 ประเทศทั่วโลก
รายการที่ผลิต.
รายการของเอิร์ธทีวีออกอากาศทางสถานีโทรทัศน์ต่างๆทั่วทุกมุมโลก เช่น N24 บีบีซี เวิลด์นิวส์ เอสบีเอสวัน แชนแนลนิวส์เอเชีย ซีทีเอ็น ทีวีบี ฯลฯ
การออกอากาศในประเทศไทย.
ในประเทศไทย เอิร์ธทีวีออกอากาศในประเทศไทยประมาณช่วงปี พ.ศ. 2550 ทางโมเดิร์นไนน์ทีวี ในช่วงรายการข่าวเที่ยง และข่าวค่ำ รวมถึงเคยออกอากาศทางช่อง ทีเอ็นเอ็น24 ในช่วงประมาณปี พ.ศ. 2552 - พ.ศ. 2553 
ปัจจุบัน (พ.ศ. 2559) เอิร์ธทีวีย้ายไปออกอากาศทางช่องพีพีทีวี โดยออกอากาศในช่วงหลังช่วงรายการนาทีข่าวทุกต้นชั่วโมง
พรรคประชาชนแรงงานฮังการี

พรรคประชาชนแรงงานฮังการี (MDP) เป็นพรรคการเมืองและพรรคคอมมิวนิสต์ของสาธารณรัฐประชาชนฮังการีตั้งแต่ ค.ศ. 1948–1956 ก่อตั้งโดยการรวมพรรคคอมมิวนิสต์ฮังการีและพรรคสังคมประชาธิปไตยฮังการี จนพรรคถูกยุบลงในช่วงการปฏิวัติฮังการี พรรคได้เปลี่ยนชื่อเป็นพรรคแรงงานสังคมนิยมฮังการี
หลอดเลือดดำด้านบนขององคชาต

ในกายวิภาคศาสตร์ของมนุษย์ หลอดเลือดดำด้านบนขององคชาต  ประกอบด้วยหลอดเลือดดำบริเวณด้านบนผิวขององคชาต และด้านบนลึกขององคชาต
หลอดเลือดดำด้านบนผิว.
"หลอดเลือดดำด้านบนผิวขององคชาต"  ทำหน้าที่ระบายจากหนังหุ้มปลายและผิวหนังองคชาต, และผ่านไปทางด้านหลังในเนื้อเยื่อใต้หนัง ลาดไปทางขวาหรือซ้าย และเปิดเข้าไปคล้ายกับหลอดเลือดดำต่อมลูกหมากนอกผิว ซึ่งเป็นสายย่อยของหลอดเลือดดำใหญ่ซาฟีโนอัส
ในทางกลับกันกับหลอดเลือดดำด้านบนลึก มันจะฝังอยู่"ด้านนอก"ของพังผืดของบัก (Buck's fascia)
มันเป็นไปได้สำหรับหลอดเลือดดำที่แตกออก ซึ่งนำเสนอออกมาในลักษณะที่คล้ายกับองคชาตหัก
หลอดเลือดดำด้านบนลึก.
"หลอดเลือดดำด้านบนลึกขององคชาต"  ฝังตัวอยู่ต่ำกว่าพังผืดลึกขององคชาต มันส่งเลือดจากหัวองคชาตและกล้ามเนื้อคอร์ปัสคาเวอร์โนซัม และผ่านไปทางด้านหลังในเส้นแนวกลางระหว่างเส้นเลือดแดงด้านบน ใกล้กับรากขององคชาต มันผ่านระหว่างสองส่วนของเส้นเอ็นพยุงองคชาตและจากนั้นจึงผ่านไปทางช่องระหว่างแนวประสานกระดูกหัวหน่าวและกระดูกเชิงกรานส่วนขวาง และแบ่งออกเป็นสองแขนง ซึ่งเข้าสู่ข่ายกระเพาะปัสสาวะและต่อมลูกหมาก
เส้นเลือดดำลึกยังเชื่อมติดเช่นเดียวกันกับหลอดเลือดดำหว่างขาในที่ด้านล่างของแนวประสานกระดูกหัวหน่าว
การขูดรีดแรงงาน

การขูดรีดแรงงาน  หมายถึงความสัมพันธ์ทางสังคมระหว่างนายจ้างซึ่งใช้งานลูกจ้างเพื่อแสวงหากำไร กำไรนี้เกิดจากการแลกเปลี่ยนที่ไม่เท่าเทียมระหว่างพลังกายกับค่าจ้าง ตามหลักแล้ว แนวคิดนี้ได้สะท้อนถึงความเอารัดเอาเปรียบต่อบุคคลที่ด้อยกว่า ซึ่งบุคคลที่ไม่มีทุนหรือกรรมสิทธิเป็นของตนเองไม่มีทางเลือกที่จะประกอบอาชีพอื่นนอกจากขายแรงงานแก่นายทุน ดังนั้นในสมัยสังคมศักดินาและระบบทาสจึงเป็นยุคที่มีการขูดรีดแรงงานอย่างมหาศาล
คาร์ล มาคส์ ถือเป็นนักทฤษฎีคลาสสิกที่มีอิทธิพลที่สุดในเรื่องการขูดรีดแรงงาน แนวคิดการขูดรีดแรงงานของมาคส์นี้เชื่อมโยงกับแนวคิดทฤษฎีมูลค่าแรงงานและมูลค่าส่วนเกิน เป็นสภาวะการณ์นายจ้างพยายามขูดรีดเอามูลค่าส่วนเกินมาจากลูกจ้าง โดยวิธีให้ลูกจ้างใช้ทำงานเกินเวลา ลูกจ้างได้ทำงานให้แก่นายจ้างเกินมูลค่าอำนาจซื้อที่ตนเองได้รับ แนวคิดการขูดรีดแรงงานของมาคส์นี้ ยืนอยู่บนหลักความคิดเรื่องมูลค่าของมาคส์ที่ว่า สินค้าทุกอย่างมีมูลค่าในตัวมันเอง และเงินไม่มีมูลค่า เป็นแค่สื่อการในการแลกเปลี่ยนเท่านั้น
อาทิ ราคาแลกเปลี่ยนที่เท่าเทียมคือ 2 ชั่วโมงแรงงาน = 1 แถวขนมปัง = 20 ฟรังก์ การที่นายจ้างทำสัญญาจ้างแรงงานให้ทำงาน 8 ชั่วโมงด้วยค่าจ้างเหมา 60 ฟรังก์ นั้น ตามสัญญานี้ ลูกจ้างต้องทำงานให้นายจ้างคิดเป็นมูลค่าขนมปัง 4 แถว แต่เขากลับได้รับค่าจ้างที่ซื้อขนมปังได้เพียง 3 แถว มูลค่าของขนมปังหนึ่งแถวที่ลูกจ้างทำเกินมานั้นตกไปอยู่ในมือของนายจ้าง
อะเลคซันดร์ เดมยาเนนโค

อะเลคซันดร์ เดมยาเนนโค
อะเลคซันดร์ เซียร์เกเยวิช เดมยาเนนโค  เป็นนักแสดงภาพยนตร์และโรงละครชาวรัสเซีย แสดงภาพยนตร์เรื่องแรกคือ Veter ในปี 1958 และเป็นที่รู้จักในภาพยนตร์เรื่องโอเปรัตซียา "อืย" อีดรูกีปรีคลูย์เชนียาชูรีคา ในบท "ชูริก" และภาพยนตร์เรื่องสุดท้ายของเขาคือเรื่อง Old Songs of the Main Things 2 ในปี 1997
กุสตาว ฮูซาก

กุสตาว ฮูซาก (,) เป็นนักการเมืองชาวสโลวัก ประธานาธิบดีแห่งเชโกสโลวาเกีย และเลขาธิการกลางแห่งพรรคคอมมิวนิสต์แห่งเชโกสโลวาเกีย สมัยที่เขาปกครองมีชื่อเรียกว่า "สมัยปรับให้เป็นปกติ" (Normalization) หลังจากปรากสปริง โดยในสมัยนี้ฮูซากปกครองประเทศอย่างเข้มงวดและใกล้ชิดกับทางมอสโกมากขึ้น ก่อนที่จะถูกขับออกจากตำแหน่งประธานาธิบดีในเหตุการณ์การปฏิวัติกำมะหยี่
อิสซี

อิสซี (; โรมาจิ: "Isshī") สัตว์ประหลาดทะเลสาบตัวหนึ่ง มีผู้พบเห็นที่ทะเลสาบอิเกดะในเมืองอิบูซูกิ จังหวัดคาโงชิมะ เกาะคีวชู ประเทศญี่ปุ่น โดยถูกตั้งชื่อให้ออกเสียงคล้ายกับเนสซี สัตว์ประหลาดล็อกเนสส์ที่โด่งดังจากประเทศสกอตแลนด์ 
อิสซีถูกพบเห็นในวันที่ 3 กันยายน ค.ศ. 1978 โดยพยานพบเห็นถึง 20 คน มีรูปร่างคล้ายไดโนเสาร์ มีลำตัวสีดำ มีหลังโหนก ความยาวประมาณ 5 เมตร (16 ฟุต) ว่ายน้ำอยู่ในทะเลสาบ เรื่องนี้ได้กลายฮือฮาไปทั่วญี่ปุ่น เมื่อสื่อมวลชนทั้งหนังสือพิมพ์และสถานีโทรทัศน์ได้นำเสนอข่าวนี้อย่างแพร่หลาย
ต่อมาในปี ค.ศ. 1991 ได้มีผู้มาท่องเที่ยวที่นี่ได้ถ่ายภาพวิดีโอการเคลื่อนไหวของสิ่งมีชีวิตในทะเลสาบที่มีลักษณะประหลาด ความยาว 9 เมตร (30 ฟุต) แต่ภาพดังกล่าวอาจจะเป็นการว่ายของปลาไหลที่มีความยาว 5 ฟุตก็ได้
ในตำนานเล่าว่า อิสซีเดิมเป็นม้าสีขาวที่มีลูกเล็ก ๆ อาศัยอยู่ริมทะเลสาบอิเกดะ แต่ลูกของมันถูกลักพาตัวโดยซามูไร และอิสซีไม่สามารถหาลูกของตัวเองพบ จึงกระโดดลงไปในทะเลสาบ และกลายเป็นจระเข้ยักษ์ที่ดุร้ายเพื่อตามหาลูกที่หายไป
ปัจจุบัน ริมทะเลสาบอิเกดะ มีรูปปั้นอิสซีและป้ายภาษาญี่ปุ่นและอังกฤษบ่งบอกเรื่องราวของมันอยู่
การชูธงเหนือไรชส์ทาค

การชูธงเหนือไรชส์ทาค  เป็นภาพถ่ายทางประวัติศาสตร์เมื่อสงครามโลกครั้งที่สองในทวีปยุโรปสิ้นสุดลงในวันที่ 2 พฤษภาคม 1945 ถือเป็นหนึ่งในภาพถ่ายสงครามที่โด่งดังที่สุดในโลก ซึ่งสะท้อนชัยชนะของสหภาพโซเวียตที่มีต่อนาซีเยอรมนี
วันที่ 29 เมษายน ค.ศ. 1945 กองกำลังทหารโซเวียตจำนวนหนึ่งได้บุกเข้าโจมตีอาคารรัฐสภาไรชส์ทาค อันเป็นสัญลักษณ์ของศูนย์กลางอำนาจของจักรวรรดิไรซ์ที่สาม ฝ่ายกองกำลังทหารเยอรมันได้ทำการปกป้องอาคารรัฐสภาอย่างสุดกำลัง กองกำลังทหารโซเวียตต้องต่อสู้กับกองกำลังเยอรมันภายในอาคารรัฐสภาจนหมดซึ่งใช้เป็นเวลาหนึ่งวัน หลังจากนั้นในวันที่ 30 เมษายน ค.ศ. 1945 หลังจากยึดครองอาคารรัฐสภาไรชส์ทาคได้สำเร็จ ทหารโซเวียตได้นำธงชาติสหภาพโซเวียตได้โบกธงเหนืออาคารรัฐสภาไรชส์ทาค ได้แสดงถึงความพ่ายแพ้ทางการทหารของนาซีเยอรมนี
ด้วยในภาพนี้ มีฮาอิล เยโกรอฟ (รัสเซีย) กับ เมลีตอน คันตาเรีย (จอร์เจีย) พร้อมกับเพื่อนในกองพลทหารปืนเล็กยาวที่ 150 ได้นำธงชัยไปที่อาคารรัฐสภาไรชส์ทาคด้วยการต่อสู้อย่างกล้าหาญและชูธงที่ยอดสูงสุดของโดมที่อาคารรัฐสภาไรชส์ทาค
ขอมองรักด้วยหัวใจ

ขอมองรักด้วยหัวใจ  เป็นละครโทรทัศน์สัญชาติเกาหลีใต้ในปี พ.ศ. 2557 นำแสดงโดย อี ซัง-ยุน, คู ฮเย-ซ็อน, คิม จี-ซ็อก และ ซึงรี ออกอากาศทุกวันเสาร์และอาทิตย์ ทางช่องเอสบีเอส โดยเป็นเรื่องราวเกี่ยวกับความรักของหญิงสาวตาบอดกับนักเรียนมัธยมปลาย ที่กลับมาพบกันอีกครั้ง หลังจากแยกทางกันเมื่อ 12 ปีก่อน
โครงเรื่อง.
ยุน ซู-วัน และ พัก ดง-จู ต่างก็เป็นรักครั้งแรกของกันและกัน แต่พวกเขาถูกบังคับให้แยกทางกัน เนื่องจากสถานการณ์ครอบครัวอันเจ็บปวด ซู-วันซึ่งเคยเป็นคนตาบอด ในที่สุดเธอก็ได้รับการปลูกถ่ายกระจกตาจนกลับมามองเห็น
สิบสองปีต่อมา ซู-วันเป็นหน่วยแพทย์ฉุกเฉินในหน่วย 911 ขณะเดียวกัน ดง-จูเป็นศัลยแพทย์ พวกเขาได้พบกันอีกครั้ง แต่ซู-วันคบหากับศัลยแพทย์ประสาท คัง จี-อุน ทำให้ดง-จูตัดสินใจที่จะอยู่อย่างเงียบ ๆ และไม่เปิดเผยตัวตนของเขาให้ซู-วัน อีกทั้งยังตัดสินใจที่จะกลับไปสหรัฐอเมริกา แต่ต่อมา ซู-วันรู้ว่าหมอดีแลน พัก คือรักครั้งแรกของเธอซึ่งก็คือพัก ดง-จู แล้วพวกเขาจะจบกันอย่างไร รวมถึงมีอุปสรรคที่กำลังจะเผชิญตามมามากมาย
โคลเซอร์

"โคลเซอร์"  เป็นเพลงของคู่ดีเจชาวอเมริกัน เดอะเชนสโมเกอส์ ร้องรับเชิญโดยนักร้องชาวอเมริกัน ฮาลซีย์ แอนดรูว์ แทกการ์ต (หนึ่งในเดอะเชนสโมเกอส์) ขับร้องเพลงนี้ด้วย เพลงออกจำหน่ายในวันที่ 29 กรกฎาคม ค.ศ. 2016 โดยค่ายดิสรัปเตอร์ และโคลัมเบียเรเคิดส์ เพลงเขียนโดยแทกการ์ต แอชลีย์ แฟรนจิเพน ชอน แฟรงก์ เฟรดิก เคนเน็ต ไอแซ็ก สเลด และโจ คิง ขณะที่เดอะเชนสโมเกอส์เป็นผู้ผลิตเพลงเอง ซิงเกิลเป็นเพลงที่มีดนตรีอิเล็กทรอนิกส์แดนซ์ที่มีเครื่องสังเคราะห์เสียงแนว "เรโทร" ในท่อนคอรัส
ในสหรัฐอเมริกา "โคลเซอร์" กลายเป็นซิงเกิลอันดับหนึ่งบนชาร์ตบิลบอร์ดฮอต 100 เพลงแรกของเดอะเชนสโมเกอส์ และฮาลซีย์ เดอะเชนสโมเกอส์กลายเป็นศิลปินกลุ่มแรกที่มีเพลงสี่เพลง ("โคลเซอร์" เป็นเพลงที่สี่) ที่ขึ้นอันดับหนึ่งบนชาร์ตฮอตแดนซ์/อิเล็กทรอนิกส์ นำหน้าแคลวิน แฮร์ริส ที่เคยทำได้สามเพลง นอกสหรัฐอเมริกา "โคลเซอร์" ขึ้นอันดับหนึ่งในประเทศมากกว่าสิบประเทศ เช่น ออสเตรเลีย แคนาดา นิวซีแลนด์ ไอร์แลนด์ และสหราชอาณาจักร กลายเป็นซิงเกิลแรกของเดอะเชนสโมเกอส์ และฮาลซีย์ที่ขึ้นอันดับหนึ่งในหกประเทศนี้
เพลง "โคลเซอร์" แสดงสดครั้งแรกในเทศการดนตรีบอนนารูมิวสิกแอนด์อาร์ตในเดือนมิถุนายน ค.ศ. 2016 ฮาลซีย์และเดอะเชนสโมเกอส์แสดงสดในงานเอ็มทีวีวิดีโอมิวสิกอะวอดส์ 2016 วิดีโอเนื้อเพลงเผยแพร่ในวันที่ 29 กรกฎาคม ค.ศ. 2016 และมียอดผู้ชมมากกว่า 312 ล้านครั้ง
เอกก์ ภทรธนกุล

ผู้ช่วยศาสตราจารย์ ดร.เอกก์ ภทรธนกุล (เกิด 29 กันยายน พ.ศ. 2526) เป็นนักวิชาการการตลาดชาวไทย หัวหน้าภาควิชาการตลาด คณะพาณิชยศาสตร์และการบัญชี จุฬาลงกรณ์มหาวิทยาลัย ประธานหลักสูตรปริญญาโทด้านแบรนด์และการตลาด (MBM) ผู้ช่วยอธิการบดี จุฬาฯ เป็นที่ปรึกษาด้านแบรนด์ที่มีชื่อเสียง และผู้แต่งหนังสือ "อัจฉริยะการตลาด" ที่สร้างปรากฏการณ์หนังสือขายดีอันดับหนึ่งนานกว่า 200 สัปดาห์ทั่วประเทศ
ดร.เอกก์ได้ชื่อว่าเป็น "ดาวเด่น" นักวิชาการการตลาดไทย เป็นผู้พัฒนาแบรนด์และการตลาดให้องค์กรต่าง ๆ เช่น จุฬาลงกรณ์มหาวิทยาลัย สภากาชาดไทย กระทรวงการคลัง กรมสรรพากร SCG MBK AirAsia กรุงไทย ไปรษณีย์ไทย เครือเบทาโกร เครือโรงพยาบาลศิครินทร์ และ SCG Packaging 
นอกจากงานด้านวิชาการแล้วยังมีประสบการณ์ดำรงตำแหน่งสำคัญต่าง ๆ เช่น ประธานกรรมการบริหารและกรรมการบริษัท ไปรษณีย์ไทย จำกัด กรรมการผู้ทรงวุฒิสำนักงานส่งเสริมเศรษฐกิจสร้างสรรค์ (องค์การมหาชน) กรรมการผู้ทรงคุณวุฒิการท่องเที่ยวแห่งประเทศไทย กรรมการบริษัทโทรคมนาคมแห่งชาติ กรรมการผู้ทรงคุณวุฒิในคณะกรรมการอำนวยการสกสว. กรรมการส่งเสริมดิจิทัลเพื่อพัฒนาเศรษฐกิจและสังคม กระทรวงดิจิทัลฯ กรรมการอำนวยการสื่อสารองค์กรของสภากาชาดไทย ที่ปรึกษากรรมการดำเนินงานศิริราชมูลนิธิ และอุปนายกสมาคมการตลาดแห่งประเทศไทย
ประวัติ.
สำเร็จการศึกษาด้านการตลาด เกียรตินิยมอันดับ 1 ที่จุฬาลงกรณ์มหาวิทยาลัย ก่อนจะรับทุนจุฬาฯ 100 ปี ไปศึกษาต่อปริญญาโทด้านการตลาดบริการที่มหาวิทยาลัยคอร์เนล ประเทศสหรัฐอเมริกา และปริญญาโทด้านการตลาดเชิงยุทธ์ที่มหาวิทยาลัยเคมบริดจ์สหราชอาณาจักร โดยสำเร็จการศึกษาเป็นอันดับที่ 1 ของหลักสูตร ทั้งฝั่งอเมริกาและอังกฤษ จึงได้คัดเลือกให้รับทุนให้ศึกษาต่อปริญญาเอกจากมหาวิทยาลัยเคมบริดจ์ และสมาคม Cambridge-Thai ในพระบรมราชินูปถัมภ์ 
นอกจากหน้าที่สอนหนังสือ ทำวิจัยและให้คำปรึกษาด้านการตลาดแล้ว เอกก์ยังจัดรายการวิทยุ "ชั่วโมงนักบริหาร" และ "BizGenius" เป็นประจำที่สถานีวิทยุจุฬาฯ FM 101.5 และสถานีวิทยุครอบครัวข่าว FM 106 เป็นวิทยากรประจำในรายการโทรทัศน์ Business Watch ทางช่อง TNN24 และเป็นคอลัมนิสต์เขียนเรื่องน่ารู้ทางการตลาดลงในนิตยสารต่างๆ และเพจ "อัจฉริยะการตลาด" ซึ่งมีผู้ติดตามมากกว่า 170,000 คน
หนังสือซีรีส์ "อัจฉริยะการตลาด" ซึ่งประกอบด้วย หนังสืออัจฉริยะการตลาด หนังสืออัจฉริยะการตลาดตัดต้นทุน และ Marketing Genius เป็นชุดหนังสือการตลาดที่ได้รับความนิยมและเป็นหนังสือแนะนำของสำนักงานคณะกรรมการพัฒนาระบบราชการ ผลงาน TEDx Talk หัวข้อ "พลิกมุมคิด ชีวิต Take off" มักได้รับการจัดให้หนึ่งใน TEDx Talk ที่ให้ข้อคิดที่ดีของไทย
ด้านชีวิตส่วนตัวเอกก์ได้มักใส่เสื้อกั๊กในทุกโอกาสจึงเป็นเอกลักษณ์ที่คนคุ้นตา และมีความใฝ่ฝันที่จะเป็นครูมาโดยตลอด
ผลงานและรางวัล.
ผลงานทางวิชาการของอาจารย์เอกก์ยังได้รับการตีพิมพ์ในวารสารทางวิชาการสำคัญของโลกอย่างต่อเนื่อง เช่น Psychological Science (วารสารอันดับ 1 ของโลกด้านจิตวิทยาเชิงประจักษ์: Empirical Psychology) และ Organizational Behavior and Human Decision Processes: OBHDP (1 ใน 10 สุดยอดวารสารของโลกด้านพฤติกรรมองค์กรและการจัดการทรัพยากรมนุษย์)
การทำงาน.
นอกจากแบรนด์องค์กร ดร.เอกก์เป็นผู้เชี่ยวชาญด้านการพัฒนาแบรนด์จังหวัด โดยเป็นที่ปรึกษาแบรนด์ของจังหวัดเชียงราย จังหวัดระยอง และจังหวัดพะเยาเป็นต้น
ฟุตซอลทีมชาติอาร์เจนตินา

ฟุตซอลทีมชาติอาร์เจนตินา  เป็นทีมฟุตซอลตัวแทนจากประเทศอาร์เจนตินาแข่งขันในระดับนานาชาติ ภายใต้การดูแลของสมาพันธ์ฟุตบอลอาร์เจนตินา อาร์เจนตินาได้เข้าร่วมการแข่งขันฟุตซอลชิงแชมป์โลกมาแล้ว 8 ครั้ง เคยได้อันดับ 4 ในปี ค.ศ. 2004 และเป็นแชมป์โลกในปี ค.ศ. 2016 อาร์เจนตินายังได้รับรางวัลโกปาอาเมริกา 2 ครั้ง 
ทีม.
หัวหน้าผู้ฝึกสอน: Diego Giustozzi
โทรุ เอโมริ

โทรุ เอโมริ (; โรมาจิ: "Emori Tōru") หรือชื่อเกิด เท็ตสึโอะ คาโต (; โรมาจิ: "Katō Tetsuo") เกิดเมื่อวันที่ 25 มกราคม ค.ศ. 1944 เป็นนักแสดง นักพากย์ และผู้กำกับภาพยนตร์ชาวญี่ปุ่น แสดงภาพยนตร์มากถึง 60 เรื่อง ตั้งแต่ปี ค.ศ. 1965
พีพีเอพี (เพนไพน์แอปเปิลแอปเปิลเพน)

พีพีเอพี (เพนไพน์แอปเปิลแอปเปิลเพน)  เป็นมิวสิกวิดีโอแนวเอียร์เวิร์ม (earworm) สัญชาติญี่ปุ่นที่แสดงโดย ปิโกะ-ทะโร (Piko-Taro) ชื่อตัวละครสมมุติของนักแสดงตลกญี่ปุ่น โคซะกะ ไดมะโอ (หรือชื่อจริง "คะซึฮิโกะ โคซะกะ") 
มิวสิกวิดีโอนี้ปรากฏในยูทูบเมื่อวันที่ 25 สิงหาคม ศ.ค. 2016 ต่อมากลายมาเป็นคลิปไวรอลที่มียอดวิวมากกว่า 45 ล้านวิวกับสี่แสนไลต์ รวมทั้งจากที่อื่นเช่นได้ถูกโพลต์ลงบนเฟซบุ๊กโดยเพจ 9GAG มียอดวิวมากกว่า 59 ล้านวิวและรวมทั้งมีผู้กดมากกว่าห้าแสนไลต์ ยอดคนกดแชร์มีเกือบหนึ่งล้านครั้ง จัสติน บีเบอร์ ได้โพลต์คลิปดังกล่าวในทวิตเตอร์ของเขาและเขาได้เขียนหัวข้อว่า "นี่เป็นคลิปโปรดบนอินเทอร์เน็ต" คลิปนี้ยังได้ถูกขนานนามว่าเป็น 'คังนัมสไตล์ใหม่' โดยสื่อบางสำนักอีกด้วย อนึ่ง มีการตั้งข้อสังเกตว่าวิดีโอนี้เป็นการล้อแอปเปิลเพนซิล
ฟุตซอลทีมชาติรัสเซีย

ฟุตซอลทีมชาติรัสเซีย  เป็นทีมฟุตซอลตัวแทนจากประเทศรัสเซียแข่งขันในระดับนานาชาติ ภายใต้การดูแลของสมาพันธ์ฟุตบอลรัสเซีย รัสเซียได้เข้าร่วมการแข่งขันฟุตซอลชิงแชมป์โลกมาแล้ว 6 ครั้ง เคยได้อันดับที่สี่ในปี 2000, 2008 อันดับสามในปี 1996 และอันดับสองในปี 2016 ส่วนในรายการระดับทวีปนั้นเป็นแชมป์ยุโรป 1 สมัยในปี 1999 อันดับสอง 5 ครั้ง ในปี 1996, 2005, 2012, 2014, 2016 อันดับสาม 1 ครั้งในปี 2001 ที่ตัวเองเป็นเจ้าภาพ
ผู้เล่น.
ปัจจุบัน.
ผู้เล่นชุด ฟุตซอลชิงแชมป์โลก 2016.